𞤃𞤮𞤪𞤭 𞤑𞤢𞤲𞤼𞤫

𞤃𞤮𞤪𞤭 𞤑𞤢𞤲𞤼𞤫 (𞥒𞥙 𞤥𞤢𞤪𞤧 𞥑𞥙𞥕𞥐 – 𞥒𞥒 𞤥𞤫𞥅 𞥒𞥐𞥒𞥐) 𞤳𞤮 𞤶𞤭𞤥𞤮𞥅𞤱𞤮 𞤘𞤭𞤲𞤫⹁ 𞤬𞤭𞤴𞤮𞥅𞤱𞤮 𞤳𞤮𞤪𞤢. 𞤌 𞤩𞤵𞤪𞤭 𞤢𞤲𞤣𞤫𞥅𞤣𞤫 𞤫 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤮 𞤶𞤭𞤥𞤯𞤭 𞤥𞤢𞤳𞥆𞤮 𞤸𞤭𞤼 𞥑𞥙𞥘𞥗 "𞤒𞤫𞤳𞥆𞤫𞥅 𞤴𞤫𞤳𞥆𞤫𞥅"⹁ 𞤯𞤭 𞤮 𞤸𞤫𞤩𞤭 𞤤𞤭𞤥𞤼𞤮 𞥑 𞤼𞤮 𞤄𞤫𞤤𞤧𞤭𞤳⹁ 𞤊𞤭𞤲𞤤𞤢𞤲'𞤣𞤫⹁ 𞤆𞤢𞤴𞤧-𞤄𞤢𞤧 𞤫 𞤉𞤧𞤨𞤢𞥄𞤻. 𞤀𞤤𞤦𞤮𞤥 𞤥𞤮 𞤮 𞤵𞤥𞥆𞤭𞥅 𞤮𞥅⹁ 𞤸𞤮𞤲𞤮 𞤀𞤳𞤱𞤢𞤦𞤢 𞤄𞤫𞤢𞤷𞤸⹁ 𞤱𞤮𞤲𞤭 𞤢𞤤𞤦𞤮𞤥 𞤀𞤬𞤪𞤭𞤳 𞤩𞤵𞤪𞤯𞤮 𞤧𞤮𞥅𞤣𞥆𞤫 𞤫 𞤴𞤮𞤲𞤼𞤢 𞤥𞤵𞤥.

𞤐'𞤘𞤵𞥅𞤪𞤲'𞤣𞤢𞤥 𞤢𞤣𞤢𞤲𞤯𞤢𞤥 

𞤑𞤢𞤲𞤼𞤫  𞤶𞤭𞤦𞤭𞤲𞤢𞥄 𞤳𞤮 𞤼𞤮 𞤀𞤤𞤦𞤢𞤣𞤢𞤪𞤭𞤴𞤢⹁ 𞤘𞤭𞤲𞤫 𞤊𞤢𞤪𞤢𞤴𞤧𞤫 (𞤲'𞤣𞤫𞥅𞤲 𞤶𞤫𞤴𞤢𞥄 𞤳𞤮 𞤫 𞤀𞤬𞤪𞤭𞤳 𞤖𞤭𞤪𞤲𞤢𞥄𞤲'𞤺𞤫 𞤊𞤢𞤪𞤢𞤴𞤧𞤫) 𞤻𞤢𞤤𞤲'𞤣𞤫 𞥒𞥙 𞤥𞤢𞤪𞤧 𞥑𞥙𞥕𞥐. 𞤄𞤢𞥄𞤦𞤢 𞤥𞤢𞤳𞥆𞤮 𞤱𞤭𞤴𞤫𞤼𞤫𞥅 𞤳𞤮 𞤉𞤤 𞤶𞤫𞤤𞤭 𞤬𞤮𞥅𞤣𞤫𞥅 𞤑𞤢𞤲𞤼𞤫 ⹁ 𞤴𞤵𞤥𞥆𞤢 𞤥𞤢𞤳𞥆𞤮 𞤱𞤭𞤴𞤫𞤼𞤫𞥅 𞤳𞤮 𞤊𞤢𞤼𞤵𞥅𞤥𞤢 𞤑𞤢𞤥𞤭𞤧𞥆𞤮𞤳𞤮 𞤳𞤮 𞤶𞤭𞤥𞤮𞥅𞤱𞤮. [𞥔] 𞤇𞤫 𞤲'𞤺𞤮𞤲𞤭 𞤳𞤮 𞤫 𞤩𞤫𞤧𞤲'𞤺𞤵𞥅𞤶𞤭 𞤺𞤪𞤭𞤮𞤼 𞤩𞤵𞤪𞤯𞤭 𞤢𞤲𞤣𞤫𞥅𞤣𞤫 (𞤲'𞤣𞤮𞤲𞤫𞤼𞤫𞥅𞤯𞤭) 𞤫 𞤲'𞤣𞤫𞤪 𞤤𞤫𞤴𞤣𞤭 𞤘𞤭𞤲𞤫. [𞥕] 𞤌 𞤶𞤫𞤴𞤢𞥄 𞤳𞤮 𞤫 𞤃𞤢𞤤𞤭 𞤫 𞤘𞤭𞤲𞤫 𞤶𞤭𞤤𞥆𞤮𞤲'𞤣𞤭𞤪𞤯𞤮. [𞥔] 𞤕𞤢𞤺𞥆𞤢𞤤 𞤲'𞤣𞤫 𞤮 𞤥𞤢𞤱𞤲𞤭 𞤫 𞤢𞥄𞤣𞤢𞥄𞤶𞤭 𞤺𞤪𞤭𞤮𞤼 𞤃𞤢𞤲'𞤣𞤭𞤲𞤳𞤢 𞤼𞤮 𞤘𞤭𞤲𞤫⹁ 𞤮 𞤲𞤫𞤤𞤣𞤢𞥄 𞤃𞤢𞤤𞤭 𞤳𞤮 𞤮𞤥𞤮 𞤴𞤢𞤸𞤪𞤢 𞤫 𞤣𞤵𞥅𞤩𞤭 𞤶𞤫𞥅𞤯𞤭𞤯𞤭 – 𞤯𞤮 𞤮 𞤶𞤢𞤲𞤺𞤭 𞤬𞤭𞤴𞤣𞤫 𞤳𞤮𞤪𞤢⹁ 𞤳𞤢𞤥 𞤫 𞤢𞥄𞤣𞤢𞥄𞤶𞤭 𞤣𞤢𞥄𞤲'𞤣𞤫 𞤼𞤫𞥅𞤽𞤼𞤵𞤯𞤭⹁ 𞤸𞤫𞥅𞤲 𞤸𞤵𞥅𞤲'𞤣𞤫 𞤭𞤲𞤢 𞤸𞤢𞥄𞤲𞤭 𞤲'𞤺𞤢𞤥 𞤱𞤮𞤲'𞤣𞤫 𞤺𞤪𞤭𞤮𞤼 . [𞥒] 𞤑𞤮 𞤮 𞤶𞤵𞥅𞤤𞤯𞤮⹁ 𞤮 𞤲𞤢𞥄𞤼𞤲𞤭𞥅 𞤺𞤫𞤯𞤫 𞤶𞤭𞤥𞤯𞤭 𞤤𞤭𞤧𞤤𞤢𞥄𞤥 𞤫 𞤲'𞤣𞤫𞤪 𞤺𞤮𞤤𞥆𞤫 𞤥𞤢𞤳𞥆𞤮. [𞥓]

𞤑𞤵𞤺𞤢𞤤

𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥗𞥑⹁ 𞤑𞤢𞤲𞤼𞤫  𞤲𞤢𞥄𞤼𞤭 𞤫 𞤬𞤫𞤣𞥆𞤫 𞤱𞤭𞤴𞤫𞤼𞤫𞥅𞤲'𞤣𞤫 𞤈𞤢𞤭𞤤 𞤄𞤢𞤲'𞤣⹁ 𞤲'𞤣𞤫 𞤅𞤢𞤤𞤭𞤬 𞤑𞤫𞤭𞤼𞤢 𞤱𞤮𞤲𞥆𞤮𞥅 𞤶𞤭𞤥𞤮𞥅𞤱𞤮. [𞥒] 𞤑𞤫ï𞤼𞤢 𞤴𞤢𞤤𞤼𞤭 𞤬𞤫𞤣𞥆𞤫 𞤲'𞤣𞤫 𞤳𞤮 𞤸𞤭𞤼𞤢𞥄𞤲'𞤣𞤫 𞥑𞥙𞥗𞥓⹁ 𞤮 𞤱𞤮𞤨𞥆𞤭 𞤑𞤢𞤲𞤼𞤫  𞤳𞤮 𞤶𞤭𞤥𞤮𞥅𞤱𞤮. [𞥒]

𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥗⹁ 𞤮 𞤴𞤢𞤤𞤼𞤭𞤲𞤭 𞤶𞤭𞤥𞤮𞤤 "𞤒𞤫𞤳𞥆𞤫𞥅 𞤴𞤫𞤳𞥆𞤫𞥅"⹁ 𞤲'𞤺𞤮𞤤 𞤶𞤫𞤴𞤢𞥄 𞤳𞤮 𞤫 𞤶𞤭𞤥𞤮𞤤 𞤩𞤵𞤪𞤲'𞤺𞤮𞤤 𞤧𞤮𞥅𞤣𞥆𞤫 𞤫 𞤲'𞤣𞤫𞤪 𞤀𞤬𞤪𞤭𞤳⹁ 𞤲'𞤺𞤮𞤤 𞤱𞤮𞤲𞤭 𞤤𞤭𞤥𞤼𞤮 𞥑 𞤫 𞤲'𞤣𞤫𞤪 𞤌𞤪𞤮𞤨 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥘⹁ 𞤲'𞤺𞤮𞤤 𞤱𞤮𞤲𞤭 𞤶𞤭𞤥𞤮𞤤 𞤀𞤬𞤪𞤭𞤳 𞤺𞤢𞤣𞤢𞤲𞤮𞤤 𞤴𞤫𞥅𞤴𞤣𞤫 𞤳𞤮 𞤩𞤵𞤪𞤭 '𞤥𞤭𞤤𞤭𞤴𞤮𞤽 𞤫𞤳𞥆𞤮𞤤. [𞥖] 𞤀𞤤𞤦𞤮𞤥 𞤥𞤮 𞤮 𞤵𞤥𞥆𞤭𞥅 𞤮𞥅⹁ 𞤸𞤮𞤲𞤮 𞤀𞤳𞤱𞤢𞤦𞤢 𞤄𞤫𞤢𞤷𞤸⹁ 𞤱𞤮𞤲𞤼𞤭 𞤢𞤤𞤦𞤮𞤥 𞤀𞤬𞤪𞤭𞤳 𞤩𞤵𞤪𞤯𞤮 𞤧𞤮𞥅𞤣𞥆𞤫 𞤫 𞤶𞤢𞤥𞤢𞥄𞤲𞤵 𞤥𞤵𞤥. 𞤀𞤤𞤦𞤮𞤥 𞤮𞥅 𞤭𞤲𞤢 𞤱𞤢𞤯𞤭 𞤳𞤢𞤣𞤭 𞤶𞤭𞤥𞤯𞤭 𞤤𞤭𞤧𞤤𞤢𞥄𞤥⹁ "𞤋𞤲𞤷𞤸 𞤀𞤤𞥆𞤢𞤸"⹁ 𞤫 𞤧𞤢𞤪𞤢 𞤶𞤭𞤥𞤯𞤭 𞤨𞤮𞤨 "𞤒𞤫𞤳𞥆𞤫𞥅 𞤴𞤫𞤳𞥆𞤫𞥅". [𞥓] 𞤀𞤤𞤦𞤮𞤥 𞤮𞥅 𞤭𞤲𞤢 𞤱𞤢𞤯𞤭 𞤳𞤢𞤣𞤭 𞤶𞤭𞤥𞤮𞤤 "𞤚𞤢𞤥𞤢"⹁ 𞤲'𞤺𞤮𞤤 𞤶𞤭𞤦𞤭𞤲𞤭 𞤶𞤭𞤥𞤮𞤤 𞤭𞤲'𞤣𞤭𞤴𞤢𞤲𞤳𞤫𞥅𞤱𞤮𞤤 𞤯𞤭𞤯𞤥𞤮𞤤⹁ "𞤚𞤢𞤥𞥆𞤢 𞤚𞤢𞤥𞥆𞤢" 𞤫 𞤯𞤫𞤥𞤲'𞤺𞤢𞤤 𞤚𞤸𞤢𞤲𞤫𞤣𞤢𞥄𞤪 (𞥑𞥙𞥙𞥐) 𞤫 "𞤔𞤵𞤥𞥆𞤢 𞤕𞤸𞤵𞤥𞥆𞤢" 𞤫 𞤖𞤵𞤥 (𞥑𞥙𞥙𞥑)⹁ 𞤬𞤭𞤤𞤥𞤮 𞤧𞤢𞤳𞥆𞤭𞤼𞤭𞥅𞤯𞤮 𞤮𞥅 𞤳𞤢𞤣𞤭 𞤭𞤲𞤢 𞤱𞤢𞤯𞤭 𞤶𞤭𞤥𞤮𞤤 𞤺𞤮𞤯𞤲'𞤺𞤮𞤤 "𞤉𞤳 𞤁𞤮𞥅𞤧𞤪𞤫". 𞤅𞤫” 𞤥𞤮 “𞤋𞤲𞤷𞤸 𞤀𞤤𞥆𞤢𞤸” 𞤵𞤥𞥆𞤭𞥅. [𞥗]

𞤑𞤢𞤲𞤼𞤫  𞤸𞤫𞤩𞤭 𞤭𞤲𞤣𞤫 𞤲'𞤣𞤫 𞤮 𞤧𞤭𞤳𞥆𞤢𞥄𞤲𞤮 𞤳𞤢𞤣𞤭 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥙𞥔 𞤲'𞤣𞤫 𞤣𞤭𞤯𞥆𞤢𞤤 𞤼𞤫𞤳𞤲𞤮 𞤀𞤤𞤥𞤢𞥄𞤻 𞤦𞤭𞤴𞤫𞤼𞤫𞥅𞤲'𞤺𞤢𞤤 𞤖𞤢𞤪𞤣𞤬𞤤𞤮𞥅𞤪 𞤱𞤢𞤯𞤭 𞤶𞤭𞤥𞤯𞤭 " 𞤒𞤫𞤳𞥆𞤫𞥅 𞤴𞤫𞤳𞥆𞤫𞥅 ". [𞥘] [𞥙] 𞤌 𞤴𞤢𞤤𞤼𞤭 𞤳𞤢𞤣𞤭 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥖 𞤫 𞤲'𞤣𞤫𞤪 𞤶𞤭𞤥𞤯𞤭 DJ 𞤁𞤢𞤪𞥆𞤫𞤲 𞤚𞤢𞤼𞤫 𞤥𞤮 𞤀𞤲'𞤺𞤢𞤤𞤼𞤫𞥅𞤪 𞤴𞤢𞤤𞤼𞤭𞤲𞤭⹁ "𞤐𞤢𞤪𞤢𞤥𞤢". [𞥑𞥐]

𞤙𞤢𞤤𞤲'𞤣𞤫 𞥑𞥖 𞤮𞤳𞤼𞤮𞥅𞤦𞤢𞤪 𞥒𞥐𞥐𞥑⹁ 𞤑𞤢𞤲𞤼𞤫  𞤼𞤮𞤯𞥆𞤢𞥄 𞤳𞤮 𞤲𞤵𞤤𞤢𞥄𞤯𞤮 𞤥𞤮𞤰𞥆𞤮 𞤼𞤮 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤲'𞤺𞤢𞤥 𞤐'𞤘𞤵𞥅𞤪𞤢 𞤫 𞤐'𞤁𞤫𞤥𞤢 (𞤊𞤀𞤌). 𞤌 𞤼𞤢𞤱𞤼𞤮𞤪𞤢𞥄𞤥𞤢 𞤳𞤫𞤱𞤵 𞤻𞤢𞤤𞤲'𞤺𞤵 𞤲'𞤺𞤵𞥅𞤪𞤢 𞤱𞤭𞤲𞤣𞤫𞤪𞤫𞤴𞤢𞤲𞤳𞤫𞥅𞤱𞤵 𞤲'𞤺𞤵𞥅 𞤫 𞤲'𞤣𞤫𞥅𞤲 𞤸𞤭𞤼𞤢𞥄𞤲'𞤣𞤫 𞤼𞤮 𞤺𞤢𞤤𞥆𞤫 𞤊𞤀𞤌 𞤼𞤮 𞤈𞤮𞤥𞤫⹁ 𞤳𞤢𞤲𞤳𞤮 𞤫 𞤱𞤮𞤲'𞤣𞤵𞤣𞤫 𞤫 𞤱𞤮𞤲'𞤣𞤭𞥅𞤩𞤫 𞤥𞤢𞤳𞥆𞤮 𞤴𞤭𞤥𞤮𞥅𞤩𞤫 𞤃𞤢𞤶𞤭𞤣𞤢 𞤉𞤤 𞤈𞤮𞤵𞤥𞤭⹁ 𞤘𞤭𞤤𞤦𞤫𞤪𞤼𞤮 𞤘𞤭𞤤 𞤫 𞤀𞤤𞤦𞤢𞤲𞤮 𞤕𞤢𞤪𞥆𞤭𞤧𞤭 (𞤩𞤫𞥅𞤲 𞤲𞤫 𞤭𞤲𞥆𞤭𞤪𞤢𞥄 𞤳𞤮 𞤢𞤥𞤦𞤢𞤧𞤢𞤣𞤫𞥅𞤪𞤵𞥅𞤶𞤭) . [𞥑𞥑]

𞤑𞤢𞤲𞤼𞤫  𞤭𞤲𞤢 𞤶𞤫𞤴𞤢𞥄 𞤫 𞤴𞤭𞤥𞤮𞥅𞤩𞤫 𞤀𞤬𞤪𞤭𞤳 𞤩𞤵𞤪𞤩𞤫 𞤥𞤢𞤱𞤲𞤵𞤣𞤫 – 𞤭𞤲𞤢 𞤶𞤫𞤴𞤢𞥄 𞤸𞤫𞥅𞤲 𞤚𞤭𞤳𞤫𞤲 𞤔𞤢𞤸 𞤊𞤢𞤳𞤮𞤤𞤴⹁ 𞤀𞤥𞤢𞤣𞤮𞤵 𞤫 𞤃𞤢𞤪𞤭𞤢𞤥 𞤫 𞤪𞤢𞤨𞥆𞤫𞤪 𞤁𞤭𞤣𞤭𞤫𞤪 𞤀𞤱𞤢𞤣𞤭 – 𞤩𞤫 𞤳𞤢𞤱𞤪𞤭 𞤲'𞤺𞤢𞤥 𞤱𞤭𞤲𞤣𞤵𞤣𞤫 “𞤀𞤬𞤪𞤭𞤳 𞤅𞤼𞤮𞤨 𞤉𞤦𞤮𞤤𞤢”⹁ 𞤶𞤭𞤥𞤮𞤤 𞤲'𞤺𞤮𞤤 𞤭𞤲𞤢 𞤪𞤮𞤳𞥆𞤢 𞤱𞤢𞤧𞤭𞤴𞤢𞥄𞤶𞤭 𞤤𞤢𞥄𞤩𞤼𞤵𞤯𞤭⹁ 𞤦𞤢𞤯𞥆𞤭 𞤬𞤢𞥄𞤴𞤭𞥅𞤣𞤢 𞤲'𞤺𞤢𞤥 𞤸𞤵𞤥𞤨𞤭𞤼𞤢𞥄𞤣𞤫 𞤴𞤭𞤥𞤩𞤫 𞤫 𞤲'𞤣𞤫𞤪 𞤷𞤢𞤯𞤫𞥅𞤤𞤫 𞤉𞤦𞤮𞤤𞤢. [𞥑𞥒] 𞤔𞤭𞤥𞤮𞤤 𞤲'𞤺𞤮𞤤⹁ 𞤴𞤢𞤤𞤼𞤵𞤲'𞤺𞤮𞤤 𞤫 𞤤𞤫𞤱𞤪𞤵 𞤲𞤮𞥅𞤱𞤢𞤥𞤦𞤢𞤪 𞥒𞥐𞥑𞥔⹁ 𞤲'𞤺𞤮𞤤 𞤩𞤵𞤪𞤭𞥅 𞤦𞤢𞤴𞥆𞤭𞤲𞤢𞥄𞤯𞤫 𞤫 𞤺𞤮𞤤𞥆𞤫 𞤤𞤢𞥄𞤥𞤵⹁ 𞤲'𞤺𞤮𞤤 𞤧𞤮𞥅𞤣𞤭 𞤳𞤮 𞥒𞥕𞥐 𞥐𞥐𞥐 𞤫𞤳𞥆𞤮𞤤⹁ 𞤼𞤢𞤱𞤭 𞤲'𞤺𞤢𞤤𞤵 𞤲'𞤺𞤵𞥅 𞤬𞤮𞤬 𞤴𞤢𞤸𞤪𞤭 𞤳𞤮 𞤫 𞤬𞤫𞤣𞥆𞤫 𞤧𞤢𞤬𞤪𞤮𞥅𞤩𞤫 𞤃é𞤣𞤫𞤷𞤭𞤲𞤧 𞤅𞤢𞤲𞤧 𞤊𞤪𞤮𞤲𞤼𞤭è𞤪𞤫𞤧 (𞤃𞤅𞤊). [𞥑𞥓]

𞤃𞤢𞥄𞤴𞤣𞤫 𞤲'𞤣𞤫𞥅

𞤑𞤢𞤲𞤼𞤫  𞤧𞤢𞤲𞤳𞤭𞥅 𞤳𞤮 𞤻𞤢𞤤𞤲'𞤣𞤫 𞥒𞥒 𞤥𞤫𞥅 𞥒𞥐𞥒𞥐 𞤼𞤮 𞤧𞤵𞥅𞤣𞤵 𞤧𞤢𞤬𞤪𞤭𞤪𞤣𞤵 𞤼𞤮 𞤑𞤮𞤲𞤢𞤳𞤪𞤭 𞤼𞤢𞤱𞤭 𞤮𞤥𞤮 𞤴𞤢𞤸𞤪𞤢 𞤫 𞤣𞤵𞥅𞤩𞤭 𞥗𞥐. 𞤌 𞤣𞤢𞤻𞤭𞥅 𞤻𞤢𞤱𞤵 𞤲'𞤺𞤵𞥅 𞤫 𞤣𞤵𞥅𞤩𞤭 𞤥𞤢𞤳𞥆𞤮 𞤷𞤢𞤳𞥆𞤭𞤼𞤭𞥅𞤯𞤭⹁ 𞤮𞤥𞤮 𞤸𞤫𞥅𞤱𞤭 𞤧𞤢𞤬𞤪𞤫𞥅𞤣𞤫 𞤼𞤮 𞤊𞤢𞤪𞤢𞤴𞤧𞤫. 𞤍𞤵𞤥 𞤲𞤢𞤼𞥆𞤭𞥅 𞤱𞤢𞤯𞤫𞥅𞤣𞤫 𞤷𞤢𞤺𞥆𞤢𞤤 𞤲'𞤣𞤫 𞤪𞤢𞤬𞤭 𞤳𞤮𞤪𞤮𞤲𞤢 𞤬𞤵𞤯𞥆𞤭𞥅 𞤫 𞤲'𞤣𞤭𞥅 𞤤𞤫𞤴𞤣𞤭. [𞥔] [𞥕] 𞤌 𞤱𞤭𞤪𞤲𞤢𞥄 𞤳𞤮 𞤫 𞤴𞤢𞤲𞤢𞥄𞤲'𞤣𞤫 𞤑𞤮𞤲𞤢𞤳𞤪𞤭 𞤑𞤭𞤨𞤫.

𞤁𞤭𞤧𞤳𞤮𞤺𞤢𞤪𞤢𞥄𞤬𞤭 𞤷𞤵𞤩𞤢𞥄𞤯𞤮

𞤀𞤤𞤦𞤮𞤥𞤵𞥅𞤶𞤭

𞤑𞤵𞤪𞤮𞤻𞤫 (𞥑𞥙𞥘𞥑)

𞤐'𞤁𞤭𞤢𞤪𞤢𞤦𞤭 (𞥑𞥙𞥘𞥒)

𞤚𞤮 𞤆𞤢𞤪𞤭 (𞥑𞥙𞥘𞥔)

𞥑𞥐 𞤲'𞤶𞤵𞥅𞤥𞤪𞤭 𞤳𞤮𞤤𞤢 (𞥑𞥙𞥘𞥖)

𞤄𞤫𞤢𞤷𞤸 𞤀𞤳𞤱𞤢𞤦𞤢 (𞥑𞥙𞥘𞥗) (#𞥑 𞤅𞤓𞤋⁏ #𞥑𞥓 𞤘𞤉𞤈⁏ #𞥔𞥓 𞤅𞤏𞤉)

𞤚𞤮𞤵𞤥𞤢 (𞥑𞥙𞥙𞥐)

𞤏𞤵𞤪𞤮 𞤐𞤮𞤲'𞤺𞤮 (𞥑𞥙𞥙𞥓)

𞤚𞤢𞤼𞤫𞤦𞤮𞤤𞤢 (𞥑𞥙𞥙𞥖)

𞤚𞤢𞤥𞤢𞤤𞤢 – 𞤔𞤢𞤸𞤮𞥅𞤱𞤮 (𞥒𞥐𞥐𞥑)

𞤇𞤵𞤪𞤭 𞤥𞤮𞤰𞥆𞤵𞤣𞤫 𞤫 (𞥒𞥐𞥐𞥒)

𞤅𞤢𞤦𞤮𞤵 (𞥒𞥐𞥐𞥔)

𞤘𞤭𞤲𞤫 (𞥒𞥐𞥑𞥒)

𞤐𞤢𞥄𞤤𞤢𞤲𞤳𞤫 𞤦𞤢𞤤𞥆𞤭𞤼𞤮𞥅𞤱𞤮

𞤀𞤪𞤣𞤮𞤪𞤣𞤫 𞤺𞤮𞤤𞥆𞤮𞤪𞤣𞤫 𞤀𞤬𞤪𞤭𞤳 𞤢𞤳𞤵𞤧𞤼𞤭𞤳 (𞥒𞥐𞥑𞥓⹁ 𞤈𞤫𞤧𞤮 𞤱𞤭𞤲𞤣𞤫𞤪𞤫𞥅𞤶𞤮 𞤶𞤭𞤥𞤯𞤭)

𞤃𞤫𞤪𞤫𞤶𞤮

“𞤒𞤫𞤳𞥆𞤫𞥅 𞤴𞤫𞤳𞥆𞤫𞥅” (𞥑𞥙𞥘𞥘) (𞤲°𞥑 𞤼𞤮 𞤄𞤫𞤤𞤧𞤭𞤳⹁ 𞤆𞤢𞤴𞤧-𞤄𞤢𞤧⹁ 𞤉𞤧𞤨𞤢𞥄𞤻 𞤫 𞤋𞤧𞤪𞤢𞥄𞤴𞤭𞥅𞤤⁏ 𞤲°𞥒 𞤼𞤮 𞤀𞤤𞤥𞤢𞥄𞤻 𞤫 𞤅𞤭𞤱𞤭𞤧⁏ 𞤲°𞥕 𞤼𞤮 𞤊𞤢𞤪𞤢𞤴𞤧𞤫⹁ 𞤲°𞥑𞥐 𞤼𞤮 𞤌𞤼𞤭𞤪𞤭𞤧⁏ 𞤲° 𞥑𞥒 𞤼𞤮 𞤅𞤵𞤱𞤫𞤣⁏ 𞤐𞤮 𞥒𞥙 𞤫 𞤲'𞤣𞤫𞤪 𞤤𞤫𞤴𞤣𞤭 𞤀𞤲'𞤺𞤢𞤤𞤼𞤫𞥅𞤪)

« 𞤚𞤢𞤥𞤢 » (𞥑𞥙𞥘𞥘) (#𞥔𞥔 𞤼𞤮 𞤀𞤤𞤥𞤢𞥄𞤻)

" 𞤒𞤫𞤳𞥆𞤫𞥅 𞤴𞤫𞤳𞥆𞤫𞥅 " (𞤪𞤫𞤥𞤭𞤿) (𞥑𞥙𞥙𞥕) (#𞥙𞥗 𞤼𞤮 𞤌𞤧𞤼𞤢𞤪𞤢𞤤𞤭⹁ #𞥒𞥕 𞤼𞤮 𞤀𞤲'𞤺𞤢𞤤𞤼𞤫𞥅𞤪)

" 𞤒𞤫𞤳𞥆𞤫𞥅 𞤴𞤫𞤳𞥆𞤫𞥅 " (𞤪𞤫𞤥𞤭𞤿) (𞥑𞥙𞥙𞥖) (#𞥒𞥘 𞤼𞤮 𞤀𞤲'𞤺𞤢𞤤𞤼𞤫𞥅𞤪)
Category:Fulɓe